Manzajú, habrá que lo dicir pa los más mozos, yera un refrescu asturianu de mazana que comercializaba la casa Escanciador de Villaviciosa. Na obra premiada, Manzajú funciona a la manera de la madalena de Proust: alredor del botellín quapagaba la sede daquel nenu, Ruma enriestra diverses histories, afaláu pola muerte del güelu y la vuelta a casa pal entierru, nun viaxe que resulta iniciáticu, como apunta Miguel Rojo nel prólogu. Son cachinos de vida que lu axudaron a reafirmase nes convicciones asturianes quenllenen la so obra creativa. Por exemplu, al principiu del cómic, destudiante de Belles Artes en Salamanca, cuando defende lanunciu del escanciador como símbolu duna cultura de la que se siente formando parte frente al toru dOsborne, iconu duna cultura española que-y diz poco.